ଅର୍ଗସ ବ୍ୟୁରୋଃ କମନ ଲ୍ ଆଡମିଶନ ଟେଷ୍ଟ (CLAT)-2020କୁ ବାତିଲ କରିବାକୁ କିମ୍ବା କାଉନସେଲିଂ ପ୍ରକ୍ରିୟା ବନ୍ଦ କରିବାକୁ ସୁପ୍ରିମକୋର୍ଟ ଶୁକ୍ରବାର ମନା କରି ଦେଇଛନ୍ତି ଏବଂ ଯାନ୍ତ୍ରିକ ତ୍ରୁଟି ଅଭିଯୋଗରେ ପରୀକ୍ଷା ବନ୍ଦ କରିବାକୁ ଚାହୁଁଥିବା ପାଞ୍ଚ ଜଣ ପ୍ରାର୍ଥୀଙ୍କୁ ଦୁଇ ଦିନ ମଧ୍ୟରେ ଏହାର ସମାଧାନ କରିବାକୁ କହିଛନ୍ତି।। ଭାରତର 23 ଟି ଜାତୀୟ ଆଇନ ବିଶ୍ୱବିଦ୍ୟାଳୟ (NLU) ରେ ଆଡମିଶନ ପାଇଁ ପ୍ରତିବର୍ଷ CLAT ପରୀକ୍ଷା ହେଉଛି । ତେବେ ଏହି ଜାତୀୟ ସ୍ତରର ପ୍ରବେଶ ପରୀକ୍ଷା ସେପ୍ଟେମ୍ବର 28ରେ ଅନୁଷ୍ଠିତ ହୋଇଥିଲା।
ସେପ୍ଟେମ୍ବର 28 ରେ ହୋଇଥିବା CLAT-2020 ପରୀକ୍ଷା , ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ଏବଂ ମାନବ ସମ୍ବଳ ବିକାଶ ମନ୍ତ୍ରଣାଳୟର ମାନକ କାର୍ଯ୍ୟ ପ୍ରଣାଳୀ ଅନୁସରଣ କରି ପରୀକ୍ଷା ହୋଇଥିଲା। ଛାତ୍ରଛାତ୍ରୀଙ୍କ ସ୍ୱାସ୍ଥ୍ୟ ପ୍ରତି ଯତ୍ନବାନ ହେବା ସହ ସମସ୍ତ ନିୟମ ପାଳନ ହୋଇ ଏହି ପରୀକ୍ଷା ହୋଇଥିଲା।
